Je t'aime moi non plus (filmo)

Je t'aime moi non plus (Mi amas vin, mi ankaŭ ne) estas franca filmo de 1976 reĝisorita, verkita kaj muzikigita de Serge Gainsbourg,. En la filmo stelulas Jane Birkin, Hugues Quester kaj Joe Dallesandro, kun memapero fare de Gérard Depardieu. 

Intrigo

Malfortika kaj amdezira juna virino, Johnny (Jane Birkin), laboras en kamionhalteja kafejo en la mezo de nenie. Unun tagon eniras du samseksemaj kamionistoj, vireca kaj tutmondema Krassky (Joe Dallesandro) kaj lia pli juna amanto Padovan (Hugues Quester). Padovan estas juna kaj bela, sed nematura kaj prefere dorlotema.

Krassky, nedeziranta prizorgi Padovan, kiu daŭre ekhavas problemojn, malkovras en si altiron por tiu ĉi vireca knabino. Ŝi siavice enamiĝas al li. Ili komencas rilaton; kvankam Krassky hezitas antaŭ la magraj inaj gracioj de senkurba Johnny, li finas esti ĉarmita fare de ŝia naiva kaj senkondiĉa amo.

Ŝi pretas akcepti ion ajn pro amo por li, inkluzive de anusa seksumado. Kvankam nesperta pri tio, tiel ke ŝiaj kriegoj de doloro igas ilin esti elĵetitaj el pluraj moteloj, finfine, la malantaŭo de la malpura rubkamiono de Krassky estos la teatro de ilia seksumado.

Furioze ĵaluza, Padovan klopodas por mortigi Johnny sufokante ŝin. Krassky intervenas kaj savas Johnny, sed faras ĝin tiel hazarde ke Johnny iĝas kolerega kaj insultas lin. Krassky tiam revenas al sia unua amo kaj foriras kun li, forlasante Johnny en ŝia kafejo, rompita kaj soleca denove.

Geaktoraro kaj roluloj
 Jane Birkin kiel Johnny
 Joe Dallesandro kiel Krassky
 Hugues Quester kiel Padovan
 Reinhard Kolldehoff kiel Boris
 Gérard Depardieu kiel ĉevalrajdanto
 Jimmy Davis kiel Moïse
 Maïté Nahyr kiel prostitutino
 Liliane Rovère kiel motelkliento
 Michel Blanc kiel laboristo
 Claudia Butenuth kiel kliento

Eksteraj ligiloj
 en imdb

Kategorio:Francaj filmoj
Kategorio:Filmoj aperintaj en 1976
Kategorio:Amaferaj filmoj
Kategorio:Erotikaj filmoj
Kategorio:GLAT-filmoj
Kategorio:Ambaŭseksemo